กฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. 2559
ประกาศวันที่ 2016-07-29

content: กฎกระทรวง แบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. ๒๕๕๙
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี พ.ศ. ๒๕๕๑ (๒) กฎกระทรวงแบ่งส่วนราชการสำนักเลขาธิการนายกรัฐมนตรี สำนักนายกรัฐมนตรี (ฉบับที่ ๒) พ.ศ. ๒๕๕๖
sectionNo: 2
content: ข้อ ๒ ให้สำนักเลขาธิการนายกรัฐมนตรี มีภารกิจเกี่ยวกับการปฏิบัติราชการ ด้านการเมือง ด้านวิชาการ ด้านเลขานุการ ตลอดจนเป็นศูนย์ประสานการบริหารราชการของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี รวมทั้งข้าราชการการเมืองสังกัดสำนักนายกรัฐมนตรี
sectionNo: 2
content: เพื่อให้การบริหารราชการแผ่นดินเป็นไปอย่างมีประสิทธิภาพ มุ่งผลสัมฤทธิ์และเป็นไปตามหลักการบริหารกิจการบ้านเมืองที่ดี และเสริมสร้างภาพลักษณ์ผู้นำประเทศ โดยให้มีอำนาจหน้าที่ดังต่อไปนี้ (๑) เสนอแนะและเร่งรัดการขับเคลื่อนยุทธศาสตร์และนโยบายการบริหารประเทศ (๒)
sectionNo: 2
content: อำนวยการและประสานงานกิจการทางการเมืองในนามรัฐบาลกับรัฐสภาและองค์กรตามรัฐธรรมนูญ (๓) กำกับ ติดตาม และรายงานผลการดำเนินงานตามนโยบายและยุทธศาสตร์ของรัฐบาล และข้อสั่งการของนายกรัฐมนตรี รวมทั้งรับฟังความเห็นและประสานการให้ความช่วยเหลือประชาชนตามที่ได้รับมอบหมาย (๔)
sectionNo: 2
content: เป็นศูนย์สารสนเทศเพื่อการบริหารราชการแผ่นดินของนายกรัฐมนตรี รวมทั้งเป็นศูนย์กลางประสานข้อสนเทศในระดับรัฐบาล (๕) ดำเนินงานเกี่ยวกับงานพิธีการในนามรัฐบาล นายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี รวมทั้งดำเนินการต้อนรับประมุข ผู้นำ
sectionNo: 2
content: และบุคคลสำคัญจากต่างประเทศเดินทางมาเยือนประเทศไทย (๖) เผยแพร่และประชาสัมพันธ์นโยบาย ยุทธศาสตร์ และผลงานของรัฐบาล (๗) ดำเนินงานด้านการต่างประเทศของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี และข้าราชการการเมืองสังกัดสำนักนายกรัฐมนตรี (๘) รวบรวมข้อมูล วิเคราะห์
sectionNo: 2
content: และเสนอความเห็นเพื่อการสั่งการของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี รวมทั้งจัดทำวาระงาน ช่วยอำนวยการ และจัดเตรียมข้อมูล ประเด็นการประชุมหารือ และคำกล่าวสุนทรพจน์ (๙) อำนวยการและประสานราชการต่าง ๆ เพื่อสนับสนุนการปฏิบัติราชการให้แก่นายกรัฐมนตรี รองนายกรัฐมนตรี
sectionNo: 2
content: รัฐมนตรีประจำสำนักนายกรัฐมนตรี และข้าราชการการเมืองสังกัดสำนักนายกรัฐมนตรี (๑๐) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักเลขาธิการนายกรัฐมนตรี หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักเลขาธิการนายกรัฐมนตรี ดังต่อไปนี้ (๑) สำนักงานเลขาธิการ (๒) กองการต่างประเทศ (๓) กองงานนายกรัฐมนตรี (๔) กองประสานงานการเมือง (๕) กองประสานนโยบายและยุทธศาสตร์ (๖) กองพิธีการ (๗) กองสถานที่ ยานพาหนะ และรักษาความปลอดภัย (๘) ศูนย์เทคโนโลยีสารสนเทศและการสื่อสาร (๙) สำนักโฆษก
sectionNo: 4
content: ข้อ ๔ ในสำนักเลขาธิการนายกรัฐมนตรี ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักเลขาธิการนายกรัฐมนตรี และสนับสนุนการปฏิบัติงานของสำนักเลขาธิการนายกรัฐมนตรี รับผิดชอบงานขึ้นตรงต่อเลขาธิการนายกรัฐมนตรี โดยมีอำนาจหน้าที่ดังต่อไปนี้ (๑)
sectionNo: 4
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักเลขาธิการนายกรัฐมนตรี (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 5
content: ข้อ ๕ ในสำนักเลขาธิการนายกรัฐมนตรี ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักเลขาธิการนายกรัฐมนตรีให้เกิดผลสัมฤทธิ์ มีประสิทธิภาพ และคุ้มค่ารับผิดชอบงานขึ้นตรงต่อเลขาธิการนายกรัฐมนตรี โดยมีอำนาจหน้าที่ดังต่อไปนี้ (๑)
sectionNo: 5
content: เสนอแนะให้คำปรึกษาแก่เลขาธิการนายกรัฐมนตรีเกี่ยวกับยุทธศาสตร์การพัฒนาระบบราชการภายในสำนักเลขาธิการนายกรัฐมนตรี (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักเลขาธิการนายกรัฐมนตรี (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 5
content: และส่วนราชการในสำนักเลขาธิการนายกรัฐมนตรี (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 6
content: ข้อ ๖ ในสำนักเลขาธิการนายกรัฐมนตรี ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในสำนักเลขาธิการนายกรัฐมนตรี รับผิดชอบงานขึ้นตรงต่อเลขาธิการนายกรัฐมนตรี โดยมีอำนาจหน้าที่ดังต่อไปนี้ (๑)
sectionNo: 6
content: เสนอแนะแก่เลขาธิการนายกรัฐมนตรีเกี่ยวกับการป้องกันและปราบปรามการทุจริตและประพฤติมิชอบของสำนักเลขาธิการนายกรัฐมนตรี รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต
sectionNo: 6
content: มาตรการป้องกันและปราบปรามการทุจริตภาครัฐ และนโยบายของรัฐบาลที่เกี่ยวข้องเสนอต่อเลขาธิการนายกรัฐมนตรี (๒) ประสานงาน เร่งรัด และกำกับให้ส่วนราชการในสำนักเลขาธิการนายกรัฐมนตรีดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต
sectionNo: 6
content: การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในสำนักเลขาธิการนายกรัฐมนตรี และส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔)
sectionNo: 6
content: และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง (๖) ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของสำนักเลขาธิการนายกรัฐมนตรีและการคุ้มครองจริยธรรม เสนอต่อเลขาธิการนายกรัฐมนตรี และหน่วยงานที่เกี่ยวข้อง (๗)
sectionNo: 6
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 7
content: ข้อ ๗ สำนักงานเลขาธิการ มีอำนาจหน้าที่เกี่ยวกับราชการทั่วไปของสำนักเลขาธิการนายกรัฐมนตรีและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ อำนาจหน้าที่ดังกล่าวให้รวมถึง (๑) ดำเนินการเกี่ยวกับการบริหารงานทั่วไปและปฏิบัติงานสารบรรณของสำนักเลขาธิการนายกรัฐมนตรี (๒)
sectionNo: 7
content: ดำเนินการเกี่ยวกับการจัดระบบงานและบริหารงานบุคคลของสำนักเลขาธิการนายกรัฐมนตรี (๓) ดำเนินการเกี่ยวกับการแต่งตั้งข้าราชการการเมืองสังกัดสำนักนายกรัฐมนตรี รวมทั้งการมอบอำนาจหน้าที่ให้แก่บุคคลดังกล่าว (๔) ดำเนินการเกี่ยวกับการจัดทำ ประสาน ประเมินแผนงาน โครงการของสำนักเลขาธิการนายกรัฐมนตรี (๕)
sectionNo: 7
content: ดำเนินการเกี่ยวกับงานสวัสดิการของข้าราชการ ลูกจ้าง และพนักงานราชการในสำนักเลขาธิการนายกรัฐมนตรี (๖) ดำเนินการเกี่ยวกับการเงิน การบัญชี การงบประมาณ และการพัสดุของสำนักเลขาธิการนายกรัฐมนตรี (๗) เสนอความเห็นเกี่ยวกับกฎหมาย กฎ ระเบียบ และข้อบังคับในการปฏิบัติราชการให้แก่นายกรัฐมนตรี รองนายกรัฐมนตรี
sectionNo: 7
content: รัฐมนตรีประจำสำนักนายกรัฐมนตรี และเลขาธิการนายกรัฐมนตรีเพื่อประกอบการพิจารณาสั่งการ (๘) ดำเนินการเกี่ยวกับงานกฎหมายและระเบียบ งานนิติกรรมและสัญญา งานเกี่ยวกับความรับผิดทางละเมิดของเจ้าหน้าที่ และงานคดีที่อยู่ในอำนาจหน้าที่ของสำนักเลขาธิการนายกรัฐมนตรี (๙) ดำเนินการทางวินัยแก่ข้าราชการ ลูกจ้างประจำ
sectionNo: 7
content: และพนักงานราชการ (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 8
content: ข้อ ๘ กองการต่างประเทศ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติงานด้านการต่างประเทศของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี และข้าราชการการเมืองสังกัดสำนักนายกรัฐมนตรี (๒) วิเคราะห์สถานการณ์ระหว่างประเทศเพื่อกำหนดท่าทีและแนวนโยบายด้านต่างประเทศของรัฐบาล (๓)
sectionNo: 8
content: จัดทำข้อมูลประกอบการสนทนากับประมุขและบุคคลสำคัญจากต่างประเทศที่เข้าเยี่ยมคารวะนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี รวมทั้งจัดทำบันทึกข้อสนทนา เพื่อแจ้งให้ผู้ที่เกี่ยวข้องนำไปดำเนินการและติดตามผล (๔) ติดตาม เร่งรัด และเสนอแนะแนวทางในการดำเนินการตามผลการเจรจากับต่างประเทศ
sectionNo: 8
content: รวมทั้งการดำเนินการตามนโยบายและการสั่งการของนายกรัฐมนตรีที่เกี่ยวกับเรื่องดังกล่าว (๕) เป็นหน่วยกลางในการประสานงานกับส่วนราชการต่าง ๆ ในการกำหนดยุทธศาสตร์และการจัดทำแผนภารกิจด้านต่างประเทศของนายกรัฐมนตรี (๖) จัดเตรียมการเยือนต่างประเทศของนายกรัฐมนตรี รองนายกรัฐมนตรี
sectionNo: 8
content: และรัฐมนตรีประจำสำนักนายกรัฐมนตรี และประสานการต้อนรับบุคคลสำคัญจากต่างประเทศในฐานะแขกของรัฐบาล (๗) ดำเนินการเกี่ยวกับการจัดทำสุนทรพจน์ สารแสดงความยินดี และหนังสือโต้ตอบภาษาต่างประเทศ (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 9
content: ข้อ ๙ กองงานนายกรัฐมนตรี มีอำนาจหน้าที่ดังต่อไปนี้ (๑) วิเคราะห์และกลั่นกรองเรื่องในความรับผิดชอบของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี รวมทั้งเรื่องร้องเรียนที่เป็นเรื่องเฉพาะหรือมีผลกระทบทางการเมือง พร้อมเสนอความเห็นเพื่อประกอบการวินิจฉัยสั่งการ (๒) วิเคราะห์ กลั่นกรอง
sectionNo: 9
content: และรวบรวมข้อมูล เพื่อจัดทำสุนทรพจน์ของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรีในวาระต่าง ๆ รวมทั้งจัดทำคำกราบบังคมทูลและหนังสือถวายพระพรชัยมงคลพระบาทสมเด็จพระเจ้าอยู่หัว สมเด็จพระบรมราชินีนาถ และพระบรมวงศานุวงศ์ทุกพระองค์ (๓) วางแผน จัดทำวาระงาน ประสานงาน
sectionNo: 9
content: และดำเนินการเกี่ยวกับการเดินทางไปราชการภายในประเทศและการประชุมคณะรัฐมนตรีนอกสถานที่ของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๔) เป็นศูนย์กลางงานอำนวยการฝ่ายการเมือง และประสานราชการกับส่วนราชการอื่น หน่วยงานของรัฐ องค์การมหาชนในกำกับดูแลของนายกรัฐมนตรี
sectionNo: 9
content: และหน่วยงานอื่นที่เกี่ยวข้อง เพื่อขับเคลื่อนภารกิจของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๕) ประสานงานและดำเนินการเกี่ยวกับงานเลขานุการและงานสาธารณะสังคมให้แก่นายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๖)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 10
content: ข้อ ๑๐ กองประสานงานการเมือง มีอำนาจหน้าที่ดังต่อไปนี้ (๑) ศึกษา วิเคราะห์ กลั่นกรอง และเสนอความเห็นทางการเมือง เพื่อประกอบการพิจารณาสั่งการของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๒) วิเคราะห์ กลั่นกรอง และประมวลข้อมูล
sectionNo: 10
content: เพื่อเสนอความเห็นทางวิชาการและทางการเมืองในภารกิจด้านกิจการรัฐสภา เพื่อดำเนินการเกี่ยวกับงานคณะกรรมาธิการ ร่างพระราชบัญญัติ ญัตติ กระทู้ถาม ข้อหารือ และงานอื่นใดที่เกี่ยวข้องกับงานของรัฐสภา (๓) วิเคราะห์ กลั่นกรอง และเสนอความเห็นต่อนายกรัฐมนตรีในงานที่เกี่ยวกับองค์กรตามรัฐธรรมนูญ องค์กรทางการเมือง
sectionNo: 10
content: และองค์กรที่เกี่ยวกับการปฏิรูปกฎหมาย (๔) เสนอความเห็นประกอบการจัดทำแผนนิติบัญญัติร่วมกับสำนักงานคณะกรรมการกฤษฎีกา และเร่งรัดติดตามการดำเนินการตามแผนนิติบัญญัติ (๕) ทำหน้าที่ฝ่ายเลขานุการให้แก่คณะกรรมการประสานงานสภาผู้แทนราษฎร และคณะกรรมการอื่นใดตามที่ได้รับมอบหมาย (๖)
sectionNo: 10
content: ประสานงานกับองค์กรตามรัฐธรรมนูญ องค์กรทางการเมือง และหน่วยงานด้านนิติบัญญัติ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 11
content: ข้อ ๑๑ กองประสานนโยบายและยุทธศาสตร์ มีอำนาจหน้าที่ดังต่อไปนี้ (๑) วิเคราะห์และประมวลข้อมูลด้านนโยบายและยุทธศาสตร์ของรัฐบาล เป็นฐานข้อมูลประเทศ และประสานการดำเนินงาน การจัดทำนโยบายและยุทธศาสตร์ของรัฐบาล ตลอดจนการแถลงนโยบายของรัฐบาล (๒) ศึกษา วิเคราะห์ กลั่นกรอง
sectionNo: 11
content: และเสนอแนะแนวทางการขับเคลื่อนยุทธศาสตร์และนโยบายรัฐบาล (๓) วิเคราะห์ ติดตาม เร่งรัด และจัดทำรายงานผลการดำเนินงานตามนโยบายรัฐบาลและข้อสั่งการของนายกรัฐมนตรี (๔) อำนวยการและบริหารจัดการงานตามภารกิจและกิจกรรม โครงการพิเศษ หรือเร่งด่วนตามนโยบายรัฐบาลหรือตามข้อสั่งการของนายกรัฐมนตรี (๕)
sectionNo: 11
content: เป็นศูนย์กลางข้อมูลในการบูรณาการติดตามและเร่งรัดการดำเนินงานตามนโยบายรัฐบาลและข้อสั่งการของนายกรัฐมนตรี รวมทั้งประสานการให้ความช่วยเหลือประชาชนตามที่ได้รับมอบหมาย (๖) ทำหน้าที่ฝ่ายเลขานุการให้แก่คณะกรรมการผู้ช่วยรัฐมนตรี และคณะกรรมการอื่นใดตามที่ได้รับมอบหมาย (๗)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 12
content: ข้อ ๑๒ กองพิธีการ มีอำนาจหน้าที่ดังต่อไปนี้ (๑) วิเคราะห์ กลั่นกรองการกำหนดรูปแบบ หลักเกณฑ์ มาตรฐาน และให้คำปรึกษาเกี่ยวกับงานด้านพิธีการและแบบพิธีของรัฐบาล นายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๒) กลั่นกรองและดำเนินงานด้านพิธีการ
sectionNo: 12
content: และแบบพิธีในการเข้าร่วมงานพิธีทั้งภายในประเทศและระหว่างประเทศของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๓) กลั่นกรองการกำหนดถ้อยคำ และดำเนินการเขียนสารโต้ตอบกับต่างประเทศในประเด็นพิธีการทูตของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๔)
sectionNo: 12
content: ดำเนินการจัดงานพระราชพิธี รัฐพิธี ศาสนพิธี แบบพิธี และพิธีการทูต ในนามรัฐบาล นายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๕) ประสานงานและดำเนินการเกี่ยวกับจัดการต้อนรับประมุข บุคคลระดับผู้นำ หรือบุคคลสำคัญจากต่างประเทศที่เดินทางมาเยือนประเทศไทย ในฐานะพระราชอาคันตุกะ
sectionNo: 12
content: และในฐานะแขกของรัฐบาล (๖) ดำเนินการจัดงานเลี้ยงและงานรับรองต่าง ๆ ในนามรัฐบาล นายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี (๗) ประสานงาน อำนวยความสะดวก และดำเนินการเกี่ยวกับงานพิธีการในกรณีนายกรัฐมนตรี คณะรัฐมนตรี หรือรัฐมนตรี เข้าเฝ้าฯ พระบาทสมเด็จพระเจ้าอยู่หัว
sectionNo: 12
content: สมเด็จพระบรมราชินีนาถ และพระบรมวงศานุวงศ์ในโอกาสต่าง ๆ (๘) ประสานงานและดำเนินการเกี่ยวกับการถวายความสะดวกในการเสด็จฯ เยือนต่างประเทศของพระบาทสมเด็จพระเจ้าอยู่หัว สมเด็จพระบรมราชินีนาถ และพระบรมวงศานุวงศ์ (๙) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 13
content: ข้อ ๑๓ กองสถานที่ ยานพาหนะ และรักษาความปลอดภัย มีอำนาจหน้าที่ดังต่อไปนี้ (๑) ดำเนินการเกี่ยวกับอาคารสถานที่และยานพาหนะในความรับผิดชอบของสำนักเลขาธิการนายกรัฐมนตรี (๒) ดำเนินการเกี่ยวกับการรักษาความปลอดภัย และการจัดระบบเครือข่ายวิทยุสื่อสารในความรับผิดชอบของสำนักเลขาธิการนายกรัฐมนตรี (๓)
sectionNo: 13
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 14
content: ข้อ ๑๔ ศูนย์เทคโนโลยีสารสนเทศและการสื่อสาร มีอำนาจหน้าที่ดังต่อไปนี้ (๑) เป็นศูนย์กลางข้อมูลระบบเครือข่ายทางข้อมูล และระบบสารสนเทศทางการบริหารร่วมกับส่วนราชการทั้งในประเทศและต่างประเทศ เพื่อประกอบการพิจารณาวินิจฉัยสั่งการ และรองรับการตัดสินใจของนายกรัฐมนตรี รองนายกรัฐมนตรี
sectionNo: 14
content: และรัฐมนตรีประจำสำนักนายกรัฐมนตรี (๒) ดำเนินการจัดทำระบบสารสนเทศทางการบริหารให้สำนักเลขาธิการนายกรัฐมนตรี (๓) ประสานและติดตามนโยบายเทคโนโลยีสารสนเทศและการสื่อสารของรัฐบาล (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 15
content: ข้อ ๑๕ สำนักโฆษก มีอำนาจหน้าที่ดังต่อไปนี้ (๑) กำหนดยุทธศาสตร์การประชาสัมพันธ์ผลงานของรัฐบาล (๒) เผยแพร่นโยบาย การปฏิบัติตามนโยบาย ยุทธศาสตร์ และผลงานของรัฐบาล และเป็นศูนย์ข่าวของรัฐบาลให้แก่ประชาชนและสื่อมวลชน (๓) จัดทำข่าว ภาพ และโสตทัศน์เกี่ยวกับผลการประชุมคณะรัฐมนตรี
sectionNo: 15
content: และคณะกรรมการของรัฐบาลชุดต่าง ๆ ตลอดจนภารกิจประจำวันของนายกรัฐมนตรี รองนายกรัฐมนตรี และรัฐมนตรีประจำสำนักนายกรัฐมนตรี เพื่อเผยแพร่แก่สื่อมวลชน (๔) สรุป ประมวล และวิเคราะห์ข่าวจากสื่อมวลชนประเภทสิ่งพิมพ์ ทั้งภาษาไทยและภาษาต่างประเทศ เพื่อเสนอนายกรัฐมนตรี รองนายกรัฐมนตรี
sectionNo: 15
content: และรัฐมนตรีประจำสำนักนายกรัฐมนตรี (๕) ประสานงานกับหน่วยงานของรัฐ รัฐวิสาหกิจ เอกชน และสื่อมวลชนสัมพันธ์ และกำหนดข้อปฏิบัติเพื่อดูแลและสนับสนุนงานสื่อสารมวลชนของรัฐบาล (๖) ดำเนินการเกี่ยวกับงานด้านเลขานุการให้แก่โฆษกประจำสำนักนายกรัฐมนตรี และคณะ (๗)
sectionNo: 15
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
content: ให้ไว้ ณ วันที่ ๗ กรกฎาคม พ.ศ. ๒๕๕๙ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและอำนาจหน้าที่ของสำนักเลขาธิการนายกรัฐมนตรี สำนักนายกรัฐมนตรี เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้